stanford-oval/wikipedia huggingface dataset:
פפא סטור
הערות שוליים

↑  http://www.orcadian.co.uk/books/reviews/papastour.htm
↑  Papa Stour: pop. 20 and falling, as feuds tear island families apart | UK news | The Observer
| איי שטלנד |
| --- | --- | --- |
| איים מיושבים | מיינלנד • בריסיי • בורה • פייר אייל • פטלאר • פולה • מקל רו • אאוט סקריז • פפא סטור • טרונדרה • אונסט • ויילה • וולסיי • יל |  |
| איים אחרים | מאוסה • נוס • פפא הקטן |  |
| ערים עיקריות | לרוויק |  |
| אתרים בעלי חשיבות | הרמנס • ראש סאמבורג |  |
| אתרים ארכאולוגיים | יארלסהוף • מאוסה ברוץ' |  |
| מפרצים | מפרצון באלטה • מפרצון בלומול • מפרץ סנט מגנוס |  |
| --- | --- |
בקרת זהויות :  VIAF: 246287967   WorldCat (עם VIAF): 246287967
פנקס הרופאים

"פנקס הרופאים" (מכונה לעיתים גם "רשם הרופאים") הוא חלק ממאגר רישוי מקצועות רפואיים שבו רשומים כל בעלי רישיון לעסוק ברפואה בישראל. המאגר מנוהל מכוח חוק על ידי משרד הבריאות.
עיון בפנקס הרופאים מתאפשר גם באתר האינטרנט של משרד הבריאות, ומאפשר לברר אם אדם המציג עצמו כרופא בישראל, אכן מוכר ככזה על ידי משרד הבריאות ובאתר מוצג מספר רישיון רופא, מספר מומחה, עיר מגוריו וממתי האדם מחזיק ברישיון לעסוק ברפואה (תאריך קבלת הרישיון).
רקע אקדמי של הרשומים בפנקס

על פי כלל, רשומים בפנקס הרופאים אך ורק אנשים שהם בעלי תואר דוקטור ברפואה (ממוסד ישראלי או שאינו ישראלי), ושבנוסף לכך גם עברו את בחינות הרישוי לעיסוק ברפואה בישראל לאחר לימודיהם, שניתנים גם הם מטעם משרד הבריאות. אלו בדרך כלל רשאים לעסוק ברפואה בישראל עיסוק קבוע. לעיתים נרשמים בפנקס אנשים שאינם רופאים באופן זמני בלבד העוסקים בתחום בעל השפעה מכרעת על תחומי רפואה שונים, או שתחומם מושפע יפה מתחום זה (כגון ביוכימיה, רוקחות, רב-חובלות ועוד) וזאת לצורך ביצוע פעולה מסוימת המוגדרת בחוק "עיסוק ברפואה".
רופאים מומחים ושאינם

הרופאים הרשומים בפנקס הם בחלקם רופאים שביצעו בהצלחה התמחות באחד או יותר מתחומי ההתמחות המוכרים על ידי משרד הבריאות הישראלי. אחרים הם מי שמוגדרים "רופא כללי" והם משוללי התמחות כזו.
מטרות הפנקס

הפנקס מהווה דוגמה ליישום של חוק חופש המידע. מטרת פנקס הרופאים היא לצמצם את הסיכוי לשרלטנות מסוג התחזות רפואית מחד, ולהגדיל הסיכוי לעיסוק ברפואה על ידי רופאים בלבד, מאידך.
פנקסים דומים

קיימים גם "פנקס רופאי השיניים", ו"פנקס הפסיכולוגים", האוגדים בתוכם רופאי שיניים ופסיכולוגים המותרים לעסוק בתחומם בישראל ובנוסף קיימות רשומות נוספות של המורשים לעסוק במקצועות הרפואה והבריאות ביניהם "פנקס הרוקחים" ו"פנקס האחיות".
פרנץ זלטה

| --- | --- |

זלטה, 1933
 לידה:  29 ביוני 1882 מגדבורג, הקיסרות הגרמנית 
 פטירה:  1 באפריל 1947 (בגיל 64) פירט, אזורי הכיבוש בגרמניה 
 מדינה:  גרמניה 
 מקום קבורה:  Saint Lawrence church in Rottach-Egern 
 השכלה:  אוניברסיטת בראונשווייג לטכנולוגיה  אוניברסיטת גרייפסוואלד 
 תפקיד:  חבר הרייכסטאג של רפובליקת ויימאר  חבר הרייכסטאג של גרמניה הנאצית 
 מפלגה:  מפלגת העם הלאומית הגרמנית, המפלגה הנאצית 
 פרסים והוקרה:  Wound Badge (1918) in Silver (ערך בלתי־ידוע)  צלב הברזל, דרגה שנייה  אות הזהב המפלגתי  צלב הכבוד  צלב הברזל, דרגה ראשונה 
 חתימה:   
 
כרזה של "חזית המאבק שחור-לבן-אדום" לבחירות מרץ 1933. שחור: הוגנברג, לבן: פאפן, אדום: זלטה
פרנץ זֶלטֶה (Franz Seldte;‏ 29 ביוני 1882, מגדבורג – 1 באפריל 1947) היה מנהיגהּ ומייסדהּ של מיליציית "קסדת הפלדה" ברפובליקת ויימאר ושר העבודה בממשלת גרמניה הנאצית מ-1933 ועד 1945.
תולדות חייו

נולד במגדבורג, אביו היה בעל מפעל למוצרים כימיים. לאחר תקופת חניכות כאיש שיווק למד כימיה באוניברסיטאות של בראונשווייג וגרייפסוולד. ב-1908, לאחר מות אביו, הוא היה למנהל המפעל שירש מאביו.
במלחמת העולם הראשונה שירת כקצין מילואים והשתחרר בדרגת האופטמן (סרן). במהלך הקרבות איבד את ידו הימנית וזכה לעיטור צלב הברזל.
בעקבות מהפכת נובמבר 1918 הקים את "קסדת הפלדה" ככוח פרייקור (ארגון חמוש). הארגון הורכב מחיילי מילואים משוחררי מלחמת העולם הראשונה, שביקשו להשיב לאחור את תוצאותיה (רבנשיזם), לבטל את חוזה ורסאי, להחזיר שליט מבית הוהנצולרן ולהחזיר לעם הגרמני את כבודו.
ב-1924 הצטרף להנהגת הארגון, כסגנו, תיאודור דיסטרברג, שהפך ליותר ויותר דומיננטי בהנהגה. ב-1929, במסגרת הדיונים בפרלמנט על קבלת תוכנית יאנג, היה שותף מרכזי בארגון חזית ההתנגדות לתוכנית ולמען משאל עם תוך יצירת ברית עם אלפרד הוגנברג ואדולף היטלר. כן היה שותף בחזית קצרת-הימים של הוגנברג, היטלר והליגה הכול-גרמנית נגד קנצלר גרמניה היינריך ברינינג ב-1931.
זלטה היה חבר מועצת העיר מגדבורג מטעם מפלגת העם הלאומית הגרמנית. עם עליית הנאצים לשלטון ב-30 בינואר 1933 הצטרף זלטה לקבינט ומונה לשר העבודה. עם זאת, בבחירות הכלליות שהתקיימו במרץ אותה שנה השתתף יחד עם פרנץ פון פאפן, אלפרד הוגנברג (יו"ר מפלגת העם הלאומית) והשדולה החקלאית בחזית הימנית-שמרנית המשותפת "חזית המאבק שחור-לבן-אדום" (Kampffront Schwarz-Weiß-Rot) שביקשה לחסום את דרכו של היטלר לכס קנצלר גרמניה. לאחר הבחירות, בהן נכשלה החזית, המשיך זלטה לכהן כשר בממשלתו של היטלר ואף היה אחד מ-22 "החברים-האורחים" שהורשו לשבת ברייכסטאג יחד עם עוד 639 חברים נאצים.
ב-27 באפריל התפקד זלטה למפלגה הנאצית ובאוגוסט התמנה לקצין אס אה בדרגת אוֹבּר-גרוּפנפיהרר (גנרל) לאחר מיזוג "קסדת הפלדה" לאס אה במסגרת תהליך ההאחדה (גְלָיְכְשָׁלְטוּנְג Gleichschaltung).
זלטה מונה לרייך-קומיסר של שירות העבודה ההתנדבותי (Reichsarbeitsdienst) שנועד להילחם באבטלה ההמונית, תפקיד ממנו הודח למעשה ב-1935. הוא המשיך בתפקיד שר העבודה הן בממשלה הנאצית והן בממשלת המדינה של פרוסיה, תחת הרמן גרינג.
עם תום מלחמת העולם השנייה נעצר זלטה על ידי כוחות צבא ארצות הברית, אך מת בטרם הוגש נגדו כתב אישום.
פפ

פפ (בהונגרית: Pap) הוא כפר במחוז סבולץ'-סטמאר-ברג שבצפון מזרח הונגריה.
כמו יישובים רבים באירופה גם בפפ מספר התושבים נמצא בירידה. כך, בשנת 1990 היה מספר התושבים 1,792 ובשנת 2020 רק 1,775 תושבים.
יהודי פפ

בפפ חיו יהודים בתקופות זמן שונות, יהודים רבים מהכפר נרצחו בשואה.
| שנה | מספר היהודים בכפר | כלל האוכלוסייה |
| --- | --- | --- |
| 1840 | 29 |  |
| 1880 | 33 | 891 |
| 1910 | 76 |  |
| 1920 | 41 |  |
| 1930 | 40 |  |
| 1941 | 41 | 1,459 |
הערות שוליים

↑  נתוני הכפר באתר הלמ"ס ההונגרי
↑  תיעוד יהודים מפפ שנרצחו בשואה באתר יד ושם
↑  מפקדי האוכלוסין של יהודי הונגריה, 1993
| יישובים במחוז סבולץ'-סטמאר-ברג |
| --- | --- | --- |
| ערי המחוז | נירג'האזה  |  |
| ערים |  איאק •  בקטלוראנטהאזה •  בלקאן •  צ'נגר •  דמצ'ר •  דומבראד •  פהרגיארמט •  איבראן •  קמצ'ה •  קישווארדה •  מאנדוק •  מאריאפוץ' •  מאטסלקה •  נאג'אצ'ד •  נג'הלאס •  נאג'קאלו •  נירבאטור •  נירלוגוש •  נירמדה •  נירטלק •  רקמז •  טיסלק •  טיסוושווארי •  אויפהרטו •  ואיה •  ואשארושנמן •  זאהון |  |
| כפרים | קנטוריאנושי • נירקאראס • אופאי • אפג' • הודאס • נירטורה • יאנד • נירבוגדאני • פאביאנהאזה • פילפשדרוץ • גבריין • גיורטלק • יארמי • קוצ'ורד • מרק • נאג'דובוש • נירצ'הוי • נירקאטה • נירמגייש • נירפרסניה • אקריטופילפש • פפוש • ראפולט • סמושסג • טיבורסאלאש • ואלאי • אנרץ' • דגה • פניישליטקה • גיולהאזה • יקה • קקצ'ה • לוופטרי • מזלדאן • נירלווה • נירטש • פפ • פאטרוהה • רטקזברנץ' • סבולצ'באקה • סבולצ'וורשמרט • טיסקניאר • אוידומבראד • אויקנז • נג'צ'רקס • נפקור • נירפזון • שנייה • סבולץ' • טימאר • טיסנג'פלו • בשנייד • לשקוד • לוולק • מג' • ניריברון • ניריאקו • נירקרץ' • פטנהאזה • רמוצ'האזה • רוהוד • ברבאש • ברגדרוץ • ברגשוראן • צ'רודה • גלנש • גמז'ה • גולאץ' • גיירה • הטפיירצ'ה • אילק • קישוורשאן • לוניה • מארוקפפי • מאטיוש • נג'וורשאן • אולצ'ווה • פוסטדובוש • טאקוש • טרפה • טיסאדון • טיסקרצ'ן • טיססלקה • טיסוויד • ואמושאטיה • ברקס • בסטרץ • גגן • קק • נירטט • סקיי • טיסראד • ושמגייר • בוטפלאד • צגנדאניאד • צ'הולץ • צ'אסלו • צ'גלד • דרנו • פילשד • גצ'אי • גרבולץ • גיגייה • יאנקמאיטיש • קרשמיין • קישר • קישהודוש • קישנמן • קישפלאד • קישסקרש • קלצ'ה • קמרה • מגושליגט • מאנד • מהטלק • מילוטה • נאבראד • נגיאר • נג'הודוש • נג'סקרש • נמשבורזובה • אולצ'וואפאטי • פניולה • פניגה • רוז'אי • שונקאד • סמושאיי • סמושאוילק • סטמארצ'קה • טיסבץ' • טיסצ'צ'ה • טיסקורוד • טיסטברק • טוניוגמטולץ' • טיוודר • טורישטוואנדי • טוריצ'ה • ואמושורוסי • זייטה • ז'רויאן • באטורליגט • אנצ'נץ' • קישלטה • נירבלטק • נירבוגאט • נירצ'אסארי • נירדרז' • נירגלשה • נירגיולאי • נירפיליש • נירוושווארי • אמביי • פנסלק • פיריצ'ה • פוצ'פטרי • טרם • בלשה • בוי • גאוואוונצ'לה • פסב • פורצ'למה • טיסברצל • טיסטלק • צ'נגרשימה • צ'נגראויפלו • קומלודטוטפלו • פאטיוד • סמושאנגיאלוש • סמושבץ' • סמושטטארפלווה • טיוקוד • אורה • בלקאן • בירי • בקן • ארפטק • גסטרד • קאלושמיין • סקוי • בנק • אפריישקה • גיירצ'קה • קומורו • טיסבזדד • טיסמוגיורוש • טיססנטמארטון • טוז'ר • ז'ורק • סורגלמטוש • טיסדדה • טיסדוב • טיסאסלאר |  |
| יישובים בנפת קישווארדה |
| --- | --- | --- |
| יישובים | קישווארדה • איאק • אנרץ' • דומבראד • דגה • פניישליטקה • גיולהאזה • יקה • קקצ'ה • לוופטרי • מזלדאן • נירקאראס • נירלווה • נירטש • פפ • פאטרוהה • רטקזברנץ' • סבולצ'באקה • סבולצ'וורשמרט • טיסקניאר • טורניושפאלצה • אוידומבראד • אויקנז |  |
פרונטיס

פְרוֹנְטִיס (ביוונית: Φρόντις, בלטינית: Phrontis) הוא שמן של שלוש דמויות במיתולוגיה היוונית.
פרונטיס בן אונטור

היה הקברניט האוחז בהגה בספינתו של מנלאוס מלך ספרטה בשובו לארצו במסע רב-תלאות ממלחמת טרויה. על פי המסופר באודיסיאה להומרוס, הרג האל פויבוס־אפולון בחציו את פרונטיס כשהאוניות סבבו את כף סוניון, בקצה הדרומי של אטיקה. מנלאוס ואנשיו נחתו בחוף, וכאן קברו את חברם וערכו את טקסי הפולחן לכבודו:
הנוסע והגאוגרף היווני פאוסניאס, בן המאה השנייה לספירה, מתאר בספרו ציור שעיטר את קירות הַלֶסְכֵה (lesche) בדלפי, מעשה ידי הצייר פוליגנוטוס. הציור הנציח את טרויה לאחר כיבושה, ואת הכנות הגיבורים היוונים להפלגתם חזרה לארצם. פרונטיס נראה באמצעית האונייה כשהוא אוחז בשני כדומים. פאוסניאס מוסיף ומביא את המסופר באודיסיאה על מותו של פרונטיס מידי אפולון.
פרונטיס בן פריקסוס וכלקיופה

פרונטיס זה היה אחד מארבעת ילדיהם של פְרִיקְסוֹס בן אַתַמַס ושל רעייתו כַלְקִיוֹפֵּה, בת אַיֵטֵס מלך קוֹלְכִיס. הוא ואחיו גדלו בקולכיס, ולאחר מות אביהם יצאו אל ממלכת סבם בבויאוטיה. אונייתם נטרפה בדרך, וגלי הים השליכו אותם עירומים וחסרי כל אל חופי האי דִּיָה. כאן מצא אותם יאסון בעת הפלגתו עם חבריו הארגונאוטים אל קולכיס כדי להביא את גיזת הזהב. משנתברר לו כי פרונטיס ואחיו הם נכדי המלך אַיֵטֵס, שכנע אותם לשוב עמו אל קולכיס ולסייע לו במשימתו. כשגיזת הזהב בידו, שבו יאסון והארגונאוטים ועמם פרונטיס ואחיו אל יוון.
פרונטיס אשת פנתואוס

אשת פַּנְתוֹאוֹס, אחד מזקני טרויה, ואמם של פּוּלִידַמַס, אֶוּפוֹרְבּוֹס והִיפֶּרֶנוֹר. נזכרת ב"איליאדה" להומרוס כ"פרונטיס האלוהית".
הערות שוליים

↑  הומרוס, אודיסיאה, 3.278-285, בתרגום ש' טשרניחובסקי. וראו גם: אפולודורוס, אפיטומה 6.29 .
↑  פאוסניאס, 10.25.2 .
↑  אפולודורוס 1.9.1, אפולוניוס רודיוס, 2.1157; היגינוס, אגדות, 14.
↑  הומרוס, איליאדה, 17.40 .
פרט מהציור המשוחזר של פוליגנוטוס
פליקס סאנצ'ס

פליקס סאנצ'ס (בספרדית: Félix Sánchez; נולד ב-30 באוגוסט 1977) הוא אתלט מניו יורק ארצות הברית המייצג את הרפובליקה הדומיניקנית. הוא זכה פעמיים בתואר אלוף אולימפי (אתונה 2004 ולונדון 2012) ופעמיים ברציפות בתואר אלוף העולם (אדמונטון 2001 ופריז 2003) בריצת 400 מטר משוכות.
ביוגרפיה

סאנצ'ס נולד וגדל בארצות הברית, אולם מייצג את הרפובליקה הדומיניקנית, בין השאר כיוון שהוריו נולדו בה. הוא לומד באוניברסיטת דרום קליפורניה פסיכולוגיה.
באולימפיאדת סידני (2000) סיים סאנצ'ס במקום 20 בריצת 400 מטר משוכות בתוצאה של 49.69 שניות.
ביוגרפיה > אלוף עולם

באליפות העולם באתלטיקה שנערכה באדמונטון, קנדה בשנת 2001 זכה סאנצ'ס במדליית זהב בריצת 400 מטר משוכות בתוצאה של 47.49 שניות, לפני פבריציו מורי מאיטליה (47.54 שניות) ודאי טאמסו מיפן (47.89 שניות).
בשנת 2002 זכה סאנצ'ס בתחרות "ליגת הזהב".
באליפות העולם באתלטיקה שנערכה בפריז, צרפת בשנת 2003 זכה סאנצ'ס במדליית זהב בפעם השנייה ברציפות בריצת 400 מטר משוכות בתוצאה של 47.25 שניות, לפני ג'וי וודי מארצות הברית (48.18 שניות) ופריקליס יקובקיס מיוון (48.24 שניות).
ביוגרפיה > אלוף אולימפי

באולימפיאדת אתונה (2004) זכה סאנצ'ס במדליית זהב, הראשונה אי פעם לזכות הרפובליקה הדומיניקנית בתוצאה של 47.63 שניות, לפני דני מקפרליין מג'מייקה (48.11 שניות) ונמה קטה מצרפת (48.26 שניות).
בין השנים 2004-2001 ניצח סאנצ'ס ב-43 מרוצים ל-400 מטר משוכות.
מאז 2004, סבל סאנצ'ס מפציעות חוזרות ונשנות, ומתקשה לשחזר את יכולות העבר שלו.
באליפות העולם באתלטיקה שנערכה באוסקה, יפן בשנת 2007 זכה סאנצ'ס במדליית כסף בתוצאה של 48.01 שניות, אחרי קירון קלמנט מארצות הברית (47.61 שניות) ולפני מארק פלאווגו מפולין (48.12 שניות).
באליפות העולם באתלטיקה שנערכה בברלין, גרמניה בשנת 2009 סיים סאנצ'ס במקום שמיני בריצת 400 מטר משוכות בתוצאה של 50.11 שניות. הוא עלה מהמקום הרביעי לגמר לאחר שקבע תוצאה של 48.34 שניות.
באולימפיאדת לונדון (2012) זכה סאנצ'ס במדליית זהב בריצת 400 מטר משוכות בתוצאה של 47.63 שניות, לפני מייקל טינסלי מארצות הברית (47.91 שניות) וחאווייר קולסון מפוארטו ריקו (48.10 שניות).
פפ"ש

| --- | --- |

 מידע כללי
 סוג:  תת מקלע
 נגזרות:  Type 50,K-50M
 תכנון:  גרגורי שפגין, 1941
 מדינה מייצרת:  ברית המועצות ברית המועצות
 מעצב:  גאורגי שפגין 
 תקופת השימוש:  1941–1960 (כ־19 שנים) 
 מלחמות:  מלחמת העולם השנייה, המלחמה הסובייטית-יפנית, מלחמת הודו-סין הראשונה, מלחמת האזרחים בלאוס, מלחמת האזרחים באנגולה, החזית המזרחית במלחמת העולם השנייה, מלחמת וייטנאם, מלחמות יוגוסלביה, מלחמת קוריאה, הסכסוך באפגניסטן 
 יחידות שיוצרו:  בסביבות 6,000,000
 מידע טכני
 קליבר:  7.62x25 מ"מ
 הזנה:  מחסנית מעוגלת של 71 כדור  מחסנית רגילה של 35 כדור
 כוונות:  כוונת ברזל וכו'
 אורך כולל:  843 מ"מ
 אורך קנה:  269  מ"מ
 משקל ריק:  3.63 ק"ג
 קצב אש:  900 כדורים לדקה
 מהירות לוע:  488 מטר לשנייה
 טווח אפקטיבי:  200 מטר
 
פפ"ש (מבטאים - פֶּפֶּשַה, ר"ת של "פיסטולט פולמיוט שפגינה" - Пистолет-пулемёт Шпагина) הוא תת מקלע שהיה בשירות הצבא האדום במלחמת העולם השנייה.
תכונות

הפפ"ש הצטיין בקצב אש גבוה של כ-900 כדורים לדקה. הוא תוכנן עם מפצה סטייה פשוט על מנת להתגבר על עליית הקנה המאפיינת ירי מהיר שכזה. אמינותו הייתה גבוהה אך לעיתים הייתה המחסנית העגולה של הפפ"ש נתקעת. פשטותו ועמידותו הגבוהות קנו לו אהדה בקרב החיילים. הנשק נחשב גם למדויק למדי.
היסטוריה

הפפ"ש הוא אחד מכלי הנשק הקל שיוצרו במספרים הגדולים ביותר במלחמת העולם השנייה, תמ"ק פפ"ד היה יקר מדי ליצור מאסיבי, והפפ"ש תוכנן כתחליף זול. אחת מהתכונות שהפכו אותו קל וזול לייצור הוא העדר מוחלט של ברגים. כל חלקיו היו מפח מכופף והשתלבו זה בזה. הפפ"ש נכנס לשירות בשנת 1941. קרוב ל-6 מיליון תת-מקלעים מדגם זה יוצרו, ודיוויזיות שלמות צוידו בו.
גם חיילי הוורמאכט אהבו את הכלי, לאחר שנתוודעו לו כשנפל שלל בידיהם בשל פשטותו ומיעוט המעצורים בו. בשל הגודל הדומה של תחמושת ה-7.62X25 מ"מ הרוסית וה-9 מ"מ פרבלום הגרמנית, יוצרה עד מהרה ערכת הסבה פשוטה שכללה קנה 9 מ"מ ומתאם למחסניות של MP40 "שמייסר" גרמני, תת-המקלע המוסב אומץ באופן רשמי בוורמאכט כ MP-717.
בדומה לפפ"ש, יוצר גם הפפ"ס, הזול יותר, אשר יועד לצוותי טנקים, צנחנים ולוחמי יחידות הסיור.
הערות שוליים

↑  בברית המועצות
 עדיין בשימוש במדינות אחרות
חייל גרמני מצויד בפפ"ש 41, קרב סטלינגרד 1942
פיגוע הדריסה בפארק פינסבורי

| --- | --- |

 תאריך:  19 ביוני 2017 
 מקום:  Seven Sisters Road 
 קואורדינטות:  51°33′48″N 0°06′26″W﻿ / ﻿51.5634°N 0.1071°W﻿ / 51.5634; -0.1071
 סוג:  פיגוע דריסה 
 הרוגים:  1 
 פצועים:  10 
 מספר מפגעים:  1 
 מניע:  אסלאמופוביה
  (למפת לונדון מוגדלת) קנט סארי ברקשייר בקינגהאם הרטפורדשייר אסקספיגוע הדריסה בפארק פינסבורי(למפת לונדון רגילה) קנט סארי בר. בקי. הרטפורדשייר אסקספיגוע הדריסה בפארק פינסבורי(למפת רובע איזלינגטון רגילה) קמדן הסיטי של וסט.  הארינגיי האקני הסיטי של לונדון טאו. האמ. פיגוע הדריסה בפארק פינסבורי(למפת רובע איזלינגטון מוגדלת) קמדן הסיטי של  וסטמינסטר  הארינגיי האקני הסיטי של לונדון טאו. האמ. פיגוע הדריסה בפארק פינסבורי
 
פיגוע הדריסה בפארק פינסבורי התרחש ב-19 ביוני 2017 בשעה 00:15. רכב ואן דרס הולכי רגל בפארק פינסבורי, לונדון, בסמוך למסגד המקומי. קבוצת תושבים מוסלמים התפללו לפני כן במסגד תפילה לילית מיוחדת לחודש הרמדאן המכונה "תַראוויח". ביציאה מהמסגד נתקלו באדם שהתעלף בתחנת אוטובוס, ובזמן שהגישו לו עזרה ראשונה נפגעו על ידי ואן. עשרה בני אדם נפצעו, והאדם שהתעלף פונה פצוע לבית החולים, ומאוחר יותר מת מפצעיו. הוא זוהה כמקראם עלי, בן 51 תושב הארינגיי שהיגר מפקיסטן לבריטניה בשנת 1976.
התקרית נחקרת על ידי רשויות הביטחון הבריטיות כאירוע טרור, ונעצר חשוד אחד.
רקע

לפני הפיגוע אירעו בבריטניה שלושה פיגועים של ארגוני אסלאם קיצוני בתוך זמן קצר: הפיגוע בווסטמינסטר (2017), הפיגוע במנצ'סטר ארנה (2017), ומתקפת הטרור בלונדון (יוני 2017). בעקבות פיגועים אלה חלה עלייה במספר הדיווחים על תקריות אסלאמופוביה. מספר מסגדים הותקפו, והוצת מסגד עתיק בעיר אולדהם.
מסגד פארק פינסבורי, שנבנה בשנת 1994, משך תשומת לב תקשורתית, הן חיובית והן שלילית. אבו חמזה אל-מסרי, מוסלמי קיצוני שהורשע בקשרים עם ארגוני טרור, היה האימאם במסגד משנת 1997 עד 2003. המסגד נסגר בשנת 2003, ובשנת 2005 נפתח שוב תחת הנהלה חדשה, שהתמקדה ביחסים חיוביים עם הקהילה ובשיח בין-דתי. בדצמבר 2015 נעשה ניסיון להצית את המסגד.
הפיגוע

ב-19 ביוני 2017, בשעה 00:15 (שעון מקומי) פגע ואן שכור במספר הולכי רגל סמוך למסגד פארק פינסבורי בלונדון. עדי ראייה דיווחו על מספר פצועים וראו אדם נלקח למעצר לאחר האירוע. רוב הפצועים היו מוסלמים שהתפללו לפני כן במסגד תפילה לילית מיוחדת לחודש הרמדאן המכונה "תַראוויח". לפי עדי הראייה, הנהג אמר "אני רוצה להרוג את כל המוסלמים", וכן שהפיגוע הוא נקמה על מתקפת הטרור בלונדון.
מתפללים נוספים שיצאו מהמסגד עצרו את הנהג הדורס והכו אותו, אך האימאם של המסגד התערב ועצר אותם, והעביר את הנהג לידי המשטרה.
חקירת הפיגוע

התקרית נחקרת על ידי רשויות הביטחון הבריטיות כאירוע טרור. משטרת המטרופולין של לונדון עצרה את הנהג החשוד בפיגוע, דארן אוסבורן, בן 47, אב לארבעה מקארדיף. אוסבורן לא היה מוכר לשירותי הביטחון לפני הפיגוע. שכניו סיפרו על ריב בפאב מקומי בו קילל מוסלמים ואיים לפגוע בהם, ועל קשריו עם ארגוני ימין קיצוני בבריטניה.
אוסבורן שכר את הרכב בו השתמש לפיגוע הדריסה מספר שעות לפני כן, מחברה להשכרת רכב בוויילס.
תגובות

מנהיגי הקהילות הדתיות בלונדון - נוצרים, סיקים ויהודים - גינו את הפיגוע.
למחרת הפיגוע ביקרו במסגד ראש ממשלת הממלכה המאוחדת, תרזה מיי, וראש האופוזיציה, ג'רמי קורבין.
הערות שוליים

↑  ynet, חשד לפיגוע נקמה בלונדון: רכב מסחרי דרס מוסלמים, באתר ynet, 19 ביוני 2017.
↑  Finsbury Park attack victim died of multiple injuries, tests find, באתר הגרדיאן, ‏22 ביוני 2017 (באנגלית).
↑  ynet, דורס המוסלמים מלונדון: "פסיכופת עם נטייה להיגרר לקטטות", באתר ynet, 20 ביוני 2017.
פליקס סאנצ'ס (מאמן כדורגל)

פליקס סאנצ'ס בס (בספרדית: Félix Sánchez Bas; נולד ב-13 בדצמבר 1975 בברצלונה שבספרד) הוא מאמן נבחרת אקוודור בכדורגל.
קריירה כמאמן

בתחילת דרכו שימש סאנצ'ס כמאמן במחלקת הנוער של ברצלונה הספרדית, ובשנת 2006 עבר לקטר והחל לשמש כמאמן באקדמיית אספייר. בשנת 2013 מונה כמאמן נבחרת קטר עד גיל 19, אותה הוביל לזכייה באליפות אסיה עד גיל 19.
ב-3 ביולי 2017, לאחר שאימן את נבחרות קטר עד גיל 19 ועד גיל 23, מונה סאנצ'ס כמאמן נבחרת קטר הבוגרת. הוא הוביל את הנבחרת לזכייה היסטורית ראשונה בגביע אסיה בשנת 2019.
סאנצ'ס אימן את נבחרת קטר גם בקופה אמריקה 2019, בגביע הזהב 2021 ובמונדיאל 2022.
ב-11 במרץ 2023 מונה למאמן נבחרת אקוודור.
תארים > כמאמן

אליפות אסיה עד גיל 19 (1): 2014
גביע אסיה (1): 2019
פרופיל שומנים

פרופיל שומנים או פרופיל ליפידים (באנגלית: Lipid profile) היא בדיקת דם, שבמסגרתה בודקים את רמות השומנים השונים שבדם כגון כולסטרול וטריגליצרידים.
רמתם של השומנים בדם מושפעת בין היתר ממרכיבים גנטיים וממרכיבים סביבתיים כגון תזונה ופעילות גופנית, אורח חיים עם גורמים המגבירים סיכון כגון עישון וצריכת אלכוהול.
חריגה מטווח הנורמה איננו מעיד בהכרח על מחלה. רמות גבוהות של שומנים בדם יכולות להעיד על סיכון מוגבר למחלות לב וכלי דם, איברים שונים כגון במקרה של דלקת הלבלב ומחלות אחרות. חסר שומנים יכול להעיד על סיכונים שונים, כגון הפרעות להרכבו התקין של קרום התא. לא ברור אם רמת כולסטרול נמוכה מהממוצע גורמת נזק ישיר, אך זהו ממצא שכיח במחלות מסוימות.
ניטורן של רמות השומנים בדם חשוב לא רק במקרה של מבוגרים, אלא גם לילדים. רמות גבוהות אצלם, עשויות להצביע על מחלות כרוניות שאת סיבוכיהן ניתן למנוע מבעוד מועד.
מצב של יתר שומנים בדם נקרא היפרליפידמיה.
על הבדיקה

פרק זה לוקה בחסר. אנא תרמו לוויקיפדיה ו. ייתכן שתמצאו פירוט בדף השיחה.
פרופיל שומנים הוא חלק מבדיקת כימיה של הדם שבה נבדקים כ-20 כימיקלים שונים בנוזל הדם (הסרום) הנערכת לצורך הערכת מצב חילוף החומרים בגוף, אבחנת מחלות שונות, וניטור הטיפול במטופל.
במבוגרים על הבדיקה להיעשות בצום של בין 8 ל-12 שעות (עשויות להיות הערות נוספות מלבד צום, למקרים ספציפיים).
הצורך בצום לפני הבדיקה נובע בין היתר מפני שצריכת מזונות שונים לפני הבדיקה עלולה לגרום לתוצאה שאינה תואמת את המצב הרגיל בדם.
על הבדיקה > השומנים הנבדקים

כולסטרול כללי – (Total cholesterol) רמה גבוהה חריגה של הכולסטרול בדם נקראת היפרכולסטרולמיה ואילו רמה נמוכה חריגה נקראת היפוכולסטרולמיה.
ליפופרוטאין בעל צפיפות נמוכה המכונה גם כולסטרול "רע" – (LDL cholesterol)
ליפופרוטאין בעל צפיפות גבוהה המכונה גם כולסטרול "טוב" – (HDL Cholesterol)
טריגליצרידים – (Triglycerides)
ראו גם

השמנה
הערות שוליים

↑  ד"ר איתי גל, מדריך ynet: בדיקת כימיה של הדם, באתר ynet, 4 ביוני 2003
↑  Low-density lipoprotein
↑  High-density lipoprotein
↑  רמות גבוהות של טריגליצרידים בדם עלולות לגרום לדלקת של הלבלב
הבהרה: המידע בוויקיפדיה נועד להעשרה בלבד ואינו מהווה ייעוץ רפואי.
ערך זה הוא קצרמרבנושא רפואה. אתם מוזמנים לתרום לוויקיפדיה ו.
פודי

פודי (באנגלית: Foodie; ברבים: פודי'ז) הוא ביטוי סלנג, המתאר אדם בעל עניין מיוחד או ידע באוכל, נלהב או אנין טעם, ושאוכל לא רק מרעב, אלא מתוך עניין או כתחביב. למונחים "גסטרונום" (באנגלית: Gastronome) ו"גורמן" (בצרפתית: Gourmand) הגדרות דומות.
שימושים מוקדמים במילה

המילה "פודי", שמתרחקת מהדימוי האליטיסטי כמו גורמה, אך מורמת יותר מאשר מעמדו של הגרגרן – נראתה לראשונה בדפוס בראשית שנות השמונים. המונח נכנס לשימוש כמעט בו זמנית בארצות הברית ובבריטניה. הבכורה של השימוש בביטוי עומדת לזכות גאל גרין, מבקר מסעדות אמריקאי, שביוני 1980 כתב במגזין ניו יורק:
"slips into the small Art Deco dining room of Restaurant d'Olympe... to graze cheeks with her devotees, serious foodies...".
מיד לאחר מכן צוינה המילה "פודי" בעיתונות הבריטית. אן באר, עורכת המגזין הלונדוני Harper's & Queen, ביקשה מהקוראים להגיב על אובססיה חדשה לאוכל. התגובות של כמה קוראים בשם[דרושה הבהרה] פול לוי, סופר אוכל באותו מגזין. לוי שיתף פעולה, ותרם מאמר אנונימי באוגוסט 1982, והגדיר לראשונה את המונח כשכתב: "הפודים הם 'פודיסטים'. הם לא אוהבים ומתעבים את כל מי שאינם פודים". ואפיין את עצמו בתור "מלך פודי נוראי, הבטן־שלו־גדולה־מהעיניים־שלו, מקורי, בעל־תיאבון־בלתי־נשלט, ממצמץ־בשפתיים"
המילה נפוצה במהירות, בין היתר מפני שבאר ולוי המשיכו לנקוט צעדים בקידום המונח כהוציאו לאור בשנת 1984 ספר, The Official Foodie Handbook.
עיסוק

פודי'ז הם קבוצת תחביבנים מובהקת. תחומי עניין ופעילויות אופייניות שלהם כוללות את ענף המזון, יקבים וטעימות יין, מבשלות בירה וטעימת בירה, מדעי מזון, מעקב אחר פתיחות וסגירות של מסעדות, טרנדים במזון, בריאות ותזונה, שיעורי בישול ותיירות קולינרית. עם זאת, פודי יכול לפתח עניין מסוים בפריט ספציפי בלבד.
התרחבות התופעה

העניין בקרב פודי'ז בשנות השמונים והתשעים הוליד את ערוץ Food Network האמריקאי וכן תוכניות אוכל אחרות, סרטים פופולריים ותוכניות טלוויזיה על אוכל כמו Top Chef ו-Iron Chef, רנסאנס בספרי בישול מיוחדים, כתבי עת מיוחדים כמו Gourmet Magazine ו-Cook's Illustrated, כמו גם הפופולריות ההולכת וגוברת של שוקי החקלאים, אתרי אינטרנט מוכווני אוכל כמו Zagat ו-Yelp, פרסום וקריאת בלוגים של אוכל כמו Foodbeast ו-foodieworld, חנויות המתמחות בכלי מטבח כמו Williams Sonoma ו-Sur La Table, ואת מיסוד תואר "הסלבריטי-שף".
לפודי'ז יש נוכחות משמעותית במדיה החברתית; אוהבי אוכל יצרו ערוצי YouTube משלהם, שבהם הם מראים מה הם מבשלים ואיפה הם אוכלים ברחבי העולם. הפך זה גם למנהג מקובל לצלם תמונות של אוכל ומשקאות הנצרכים בבית או בחוץ ולשתף אותם בפייסבוק, בטוויטר, ובעיקר באינסטגרם או במדיה אחרת הלובשת צורה של פורנו אוכל (Food Porn).
התרחבות התופעה > בישראל

גם בישראל מאז תחילת המאה ה-21 עלתה מגמה בקרב ציבור הפודי'ז שהלכה וגדלה בהיקפים גדולים, לצד גדילה במספר המסעדות והתפתחות היצירתיות הקולינרית. תופעת הפודי'ז מוכרת בכל רחבי הארץ, אך ניכרת בעיקר בתל אביב, לאור המגוון הרחב בעסקי מסעדנות של השפים המובילים.
כמו כן, עלו יותר ויותר תוכניות טלוויזיה בתחום האוכל והמסעדות, שהיו לפופולריות, כמו: "מאסטר שף", "משחקי השף", "אנחנו על המפית", "מהפכה במטבח" ו"המטבח".
ראו גם

גסטרונומיה
גורמה
הערות שוליים

↑  The American Heritage Dictionary of the English Language, 4th, Boston: Houghton Mifflin, 1992, ISBN 978-0-395-82517-4
↑  G. Greene in New York Magazine (2 June 1980); Oxford English Dictionary at "foodie"
1 2  Paul Levy, "What is a foodie?" in The Guardian (14 June 2007)
↑  V. Woods [editor] in Harpers & Queen (August 1982); Oxford English Dictionary at "foodie"
↑  Ann Barr and Paul Levy, The Official Foodie Handbook. London: Ebury Press, 1984. ISBN 0 85223 348 5
↑  "Brew & Chew". Jayanth Dev India's Best Online Review Site.
↑  The Healthy Foodie (31 ביולי 2008). "Canadian Farmers Markets: Where to Find Them". AOL Life & Style. אורכב מ-המקור ב-1 בספטמבר 2008. נבדק ב-5 במאי 2009. {{cite news}}:  (עזרה)
↑  Holmberg, Christopher (2014-03-05). "Food And Social Media — A Complicated Relationship". Huffington Post. נבדק ב-2018-01-20.
↑  Kugel, Alison (2017-06-01). "How 'Food Porn' Posted on Social Media Has Become an Industry". Entrepreneur. נבדק ב-2018-01-20.
פרקשיוק

פרקשיוק (בהונגרית: Farkaslyuk) הוא כפר במחוז בורשוד-אבאוי-זמפלן שבצפון מזרח הונגריה. עד שנת 1999 היה הכפר חלק מאוזד.
כמו יישובים רבים באירופה, גם בפרקשיוק מספר התושבים נמצא בירידה. כך, בשנת 2000 היו בכפר 1,882 תושבים ובשנת 2020 רק 1,762.